  Наталья Тетерина Матысь ньыль ар куспын Удмуртиын туала куронъёслы тупась аэропорт кылдыны кулэ. Со сярысь туннэ, 22-тӥ толсуре, Сарапулэ вуылыкуз элькунлэн тӧроез Александр Бречалов ивортӥз. Кема кенешеммы бере ми вуим пумкылъянэ, озьы-а, тазьы-а, ми аэропортэз тупатом шуыса. 2018-тӥ арын ми ӵектос кылдытыны кулэ, берзэ 2021-тӥ арын милям туала куронъёслы тупась аэропорт луыны кулэ Александр Бречалов, Удмуртилэн тӧроезТӧролэн кылъёсызъя, биатлонъя «Ижевская винтовка» ӵошатсконъёс ортчемен валче берпуметӥ нуналъёс возьматӥзы, Удмуртия мукет улосвылъёсын улӥсьёслы туризм ласянь тунсыко потэ. Ваньзы шуо: «Малы лобӟыны Удмуртие, Петербург, Москва вань ке?» Нош ми рейсъёсъя рекорд пуктӥм, куать рейс уг тырмы. Ваньзы лобӟо «Ижевская винтовкае». Ми регистрацияя огъяросси рекордэз ортчим. Али малпаськом эшшо одӥг рейс усьтыны Александр Бречалов, Удмуртилэн тӧроезТодэ вайытом, таяз арын коньывуонэ Александр Бречалов вераз, Ижкарысь аэровокзаллэн выль юртэз али ужась аэропортлэн йылпумъямтэ калыккуспо терминалэзлэн интыяз кылдыны быгатоз. Отын лэсьтӥськон ужъёс 1996-тӥ арын дугдытэмын. Тегъёс: Ижкар Удмуртия аэропорт Мерлык АлександрБречалов  